jkorsvik/nowiki_second_scrape_merged huggingface dataset:
Rusholme

Rusholme er et sentralt område av Manchester som ligger litt sør for sentrum. Bydelen strekker seg fra Whitworth Park i nord til Platt Fields Park i sør, og fra Victoria Park i øst til Moss Side i vest. Området ligger forøvrig bare noen få hundre meter sør for universitetsområdet i Manchester.
Området er mest kjent for den delen av Wilmslow Road som går gjennom bydelen og som ofte kalles «The Curry Mile». Navnet henviser til de mange indiske og pakistanske restaurantene som ligger på begge sider av gaten. Navnet er noe misvisende da strekningen bare er rundt en halv engelsk mil lang. Det er også mange butikker langs denne strekningen av Wilmslow Road.
Manchester Citys gamle bane, Maine Road, lå i den delen av Moss Side som grenser mot Rusholme og klubben hadde også et treningsområde som lå i Platt Lane i sørenden av Rusholme. Maine Road ble revet i 2003, mens treningsenteret nå eies av Manchester Metropolitan University (MMU).


== Demografi ==
Ved folketellingen i 2011 hadde Rusholme et folketall på 13 643. Mange av innbyggerne er innvandrere fra Asia, Afrika, Midtøsten og Karibia. Det bor også mange studenter i området. Ved folketellingen i 2011 beskrev 43,0% av innbyggerne seg som hvite, 3,8% som blandet, 39,9% som asiatiske, 8,1% som svarte, 3,2% som arabiske og 1,9% av annen etnisitet. Studenter utgjorde 10,9% av befolkningen.


== Kriminalitet ==
Gjengrelatert kriminalitet er et stort problem i området slik det også er i flere andre nærliggende områder i sør-Manchester, for eksempel naboområdene Longsight og Moss Side. Siden 1990 har det vært mye vold som grunner i konflikter mellom rivaliserende gjenger som kjemper om kontroll av området. Det har ført til mange skuddvekslinger og knivangrep og mange har blitt drept. The Gooch Gang, fra Moss Side, ble fengslet i 2009, noe som førte til betydelig nedgang i slike hendelser i hele Stor-Manchester. Antall gjengrelaterte skytinger falt fra 120 i 2006 til bare 16 i 2011. I tidlig 2020-årene ser det ut til at gjengkriminalitet vokser igjen med etablering i Rusholme og nærliggende områder av nye voldelige gjenger som Rusholme Crips og AO (Active Only) som henholdsvis har splittet ut fra de mer kjente Gooch og Doddington gjengene.


== Referanser ==
Emiel van Lennep

Emiel van Lennep (født 20. januar 1915 i Amsterdam, død 2. oktober 1996 i Haag) var en nederlandsk jonkheer og offentlig tjenestemann. Han var fra 1969 til 1984 generalsekretær i Organisasjonen for økonomisk samarbeid og utvikling (OECD).Van Lennep arbeidet blant annet som rådgiver for Nederlands høykommisjon i Indonesia og i det nederlandske finansdepartementet. I hans periode som generalsekretær i OECD, ble organisasjonen konsolidert, samarbeidet med tredjeland utviklet og oppmerksomheten mot miljøspørsmål økte.I 1986 fikk han til ærestittelen minister van staat.


== Referanser ==
Marco Haller

Marco Haller (født 1. april 1991 i Sankt Veit an der Glan) er en østerriksk, profesjonell landeveissyklist og banesyklist som sykler for UCI WorldTourlaget Bora - hansgrohe.


== Meritter ==


== Referanser ==


== Eksterne lenker ==
(en) Marco Haller – ProCyclingStats 
(en) Marco Haller – Cycling Archives 
(en) Marco Haller – Cycling Quotient 
(en) Marco Haller – CycleBase
Janne Saarinen

Janne Johannes Saarinen (født 28. februar 1977 i Esbo i Finland) er en finsk tidligere fotballspiller.
Saarinen begynte sin karriere som midtbanespiller i HJK Helsinki, hvor han også debuterte i den finske ligaen i 1993. I 1997 ble han solgt til IFK Göteborg, men på grunn av mange skader ble det bare tre kamper i allsvenskan. Etter to år vendte Saarinen tilbake til HJK hvor han ble omskolert til forsvarsspiller. Han fikk stor fremgang som forsvarsspiller, og i 2001 ble han hentet til Rosenborg. I 2003 forlot han Rosenborg til fordel for det tyske bundesligalaget 1860 München. Han lyktes ikke å spille seg til fast plass i klubben, og året etter gikk han til FC København. I 2006 dro han tilbake til Finland for å spille for FC Honka, og i 2008 og 2009-sesongen spilte han for BK Häcken hvor han var med på å rykke opp til allsvenskan.
Saarinen debuterte for Finland i en landskamp mot Norge 16. august 2000, og totalt spilte han 42 landskamper.


== Meritter ==
Den finske cupen: 1993, 1996, 2000
Tippeligaen: 2001, 2002
Royal League: 2004-05


== Eksterne lenker ==
(en) Janne Saarinen – FIFA 
(en) Janne Saarinen – Transfermarkt 
(en) Janne Saarinen – national-football-teams.com 
(en) Janne Saarinen – WorldFootball.net 
(en) Janne Saarinen – FootballDatabase.eu 
(en) Janne Saarinen – Soccerway 
(en) Janne Saarinen – EU-Football.info 
(en) Janne Saarinen – FBref 
(finsk) Finlands fotbollsförbund
(svensk) Biografi på BK Häckens officiella webbplats
Samed Yeşil

Samed Yeşil (født 25. mai 1994) er en tysk fotballspiller som spiller spiss for Panionios.


== Klubbfotball ==


=== Bayer Leverkusen ===
Yeşil scoret 57 mål på 71 kamper for Bayer Leverkusens lag i aldersbestemte klasser. Yeşil har også spilt 4 kamper for Bayer Leverkusens II (U23). Han fikk aldri noen kamper på seniornivå for klubben.


=== Liverpool ===
Samed Yeşils raske karriere de siste 18 månedene i Tyskland, tiltrakk seg også oppmerksomheten til Liverpool og deres ferske manager Brendan Rodgers, som signerte Yeşil for en pris som ble antatt å ligge rundt 1 million pund. Yeşils første kamp for Liverpool var i en U21-kamp mot Chelsea U21, som «the Reds» vant 4-1. Yeşil ble like etter innkalt til A-laget for første gang, da han var i troppen som skulle spill mot BSC Young Boys fra Sveits i Europaligaen. Han forble en ubenyttet innbytter. 26. september 2012 debuterte han på førstelaget i ligacupkampen mot  West Bromwich Albion. Han ble byttet ut etter 81 minutter mot Suso. Yeşil startet også i neste kamp i ligacupen mot Swansea der det ble tap 1-3. 


=== FC Luzern ===
Etter to sesonger med ubetydelig spilletid i Liverpool ble Yeşil lånt ut til Luzern i sveitsisk superliga. Han spilte 14 seriekamper for klubben, som ble nummer tre i superligaen og nådde semifinalen i cupen.


=== Panionios ===
I januar 2017 kjøpte den greske superligaklubben Panionios Yeşil. På 1,5 sesong har han scoret fire seriemål og tre mål i kvalifiseringen til Europaligaen.


== Personlig liv ==
Yeşil er tysker med tyrkisk avstamning. Selv om har spilt for Tyskland på U19-novå, har han ikke spilt for noe landslag på seniornivå. Han kan spille for både Tyskland og Tyrkia. Frem til nå, har han ikke bestemt seg for hvilket landslag, han vil spille for. Ifølge tyrkiske media, prøver hans lagkamerat, som også er tysk-tyrkisk og tyrkisk landslagsspiller, Nuri Şahin, å overtale han til å spille for Tyrkia. Den tyrkiske landslagstreneren Abdullah Avcı ønsker han også på det tyrkiske laget.


== Referanser ==


== Eksterne lenker ==
(en) Samed Yeşil – FIFA 
(en) Samed Yeşil – UEFA 
(en) Samed Yeşil – Transfermarkt 
(en) Samed Yeşil – WorldFootball.net 
(en) Samed Yeşil – Soccerbase.com 
(en) Samed Yeşil – FootballDatabase.eu 
(de) Samed Yeşil – fussballdaten.de 
(en) Samed Yeşil – Soccerway 
(de) Samed Yeşil – Tysklands fotballforbund 
(es) Samed Yeşil – as.com 
(en) Samed Yeşil – på LFChistory.net
(en) Profil på liverpoolfc.tv
(no) Profil på Liverpool.no
Jane Luu

Jane Luu (Jane X. Luu, født 1963 i Sør-Vietnam) er en vietnamesisk/amerikansk astronom.
Som doktorand ved University of California i Berkeley og Massachusetts Institute of Technology jobbet hun sammen med David C. Jewitt med å oppdage Kuiperbeltet 1992, etter fem år med observasjoner, fant de det første kjente Kuiperlegemet med hjelp av University of Hawaiis 2,2 meters teleskop på Mauna Kea. Det første objektet de oppdaget var (15760) 1992 QB1, som hun og Jewitt ga kallenavnet «Smiley». 1991 ble hun belønnet av American Astronomical Society med Annie J. Cannon Award in Astronomy. Asteroiden 5430 Luu er oppkalt etter henne. Høsten 2015 arbeider hun som gjesteforsker ved Universitetet i Tromsø.


== Oppdagelse av småplaneter ==
Listen over småplaneter som Luu har bidratt til å oppdage inkluderer:

10370 Hylonome
(15760) 1992 QB1
(15809) 1994 JS
(15836) 1995 DA2
(15874) 1996 TL66
(15875) 1996 TP66
(19308) 1996 TO66
(20161) 1996 TR66
(24952) 1997 QJ4
(24978) 1998 HJ151
(26375) 1999 DE9
(33001) 1997 CU29
(58534) 1997 CQ29
(59358) 1999 CL158
(60608) 2000 EE173
66652 Borasisi
(79360) 1997 CS29
(79969) 1999 CP133
(79978) 1999 CC158
(79983) 1999 DF9


== Referanser ==

Luu, Jane; D.C. Jewitt and C. Trujillo (2000). «Water ice in 2060 Chiron and its implications for Centaurs and Kuiper Belt objects». Astrophysical Journal. 531: L151–L154. doi:10.1086/312536. 
Luu, Jane; D.C. Jewitt (1998). «Deep Imaging of the Kuiper Belt with the Keck 10-Meter Telescope». Astrophysical Journal. 502: L91–L94. doi:10.1086/311490. 
Luu, Jane; B. Marsden, D.C. Jewitt, C. Trujillo, C. Hegenrother, J. Chen and W. Offutt (1997). «A New Dynamical Class of Object in the Outer Solar System». Nature. 387: 573. doi:10.1038/42413. CS1-vedlikehold: Flere navn: forfatterliste (link)
Luu, Jane; D.C. Jewitt (1996). «Color Diversity among the Centaurs and Kuiper Belt Objects». Astronomical Journal. 112: 2310–2318. doi:10.1086/118184. 
Bartusiak, Marcia (februar 1996). «The Remarkable Odyssey of Jane Luu». Astronomy: 46. 
Luu, Jane; D.C. Jewitt (1992). «High Resolution Surface Brightness Profiles of Near-Earth Asteroids». Icarus. 97: 276–287. doi:10.1016/0019-1035(92)90134-S. 
Luu, Jane (1991). «CCD Photometry and Spectroscopy of Outer Jovian Satellites». Astronomical Journal. 102: 1213–1225. doi:10.1086/115949. 


== Eksterne lenker ==
Crystalline Ice on Kuiper Belt Object (50000) Quaoar medforfatter til en artikkel av David Jewitt, publisert 9. desember 2004 i Nature)
The Shape Distribution of Kuiper Belt Objects (papir skrevet sammen med Pedro Lacerda, juni 2003)
NASA Astrophysics Data System publication listing
Comet Impact on McMaster (presentation summary, November 2001)
Accretion in the Early Kuiper Belt I. Coagulation and Velocity Evolution (paper skrivet i samarbete med Scott J. Kenyon, publisert i ma 1998 i Astronomical Journal)
Optical and Infrared Reflectance Spectrum of Kuiper Belt Object 1996 TL66 (paper skrivet i samarbete med D.C. Jewitt, januar 1998)
Julian Draxler

Julian Draxler (født 20. september 1993) er en tysk fotballspiller som spiller for den portugisiske klubben Benfica, på lån fra den franske klubben Paris Saint-Germain FC.Draxler debuterte i Bundesligaen for Schalke 04 i et 0–1-tap for Hamburger SV den 15. januar 2011. Det gjorde ham til den fjerde yngste fotballspilleren til å spille i Bundesligaen noensinne. En uke senere, i en kamp Schalke 04 vant 1–0 mot Hannover 96, ble Draxler den nest yngste spilleren noensinne, etter Nuri Şahin, til å starte en Bundesligakamp. Draxler scoret sitt første mål i Bundesligaen den 1. april 2011 mot St. Pauli.
Den 31. august 2015 meldte Draxler overgang fra Schalke 04 til VfL Wolfsburg, hvor han skrev under på en femårskontrakt.


== Landslaget ==
Den 26. mai 2012 fikk han sin første landskamp for Tyskland mot Sveits. 2. juni 2013 scoret han sitt første landslagsmål mot USA.I 2014 vant Draxler VM i fotball 2014 med Tyskland. Da var han 20 år gammel. Han spilte til sammen 7 minutter i løpet av mesterskapet.
Han ble tatt ut i Tysklands EM-tropp til EM i Frankrike 2016.Han ble tatt ut i Tysklands tropp til FIFA Confederations Cup 2017 i Russland.Han ble tatt ut i Tysklands tropp til VM i fotball 2018 i Russland.


== Referanser ==


== Eksterne lenker ==
(en) Julian Draxler – kategori av bilder, video eller lyd på Commons 
(en) Julian Draxler på Internet Movie Database 
(en) Julian Draxler hos The Movie Database 
(de) Julian Draxler – Munzinger Sportsarchiv 
(en) Julian Draxler – FIFA 
(en) Julian Draxler – UEFA 
(fr) Julian Draxler – LÉquipe 
(en) Julian Draxler – Transfermarkt 
(en) Julian Draxler – national-football-teams.com 
(en) Julian Draxler – WorldFootball.net 
(en) Julian Draxler – Soccerbase.com 
(en) Julian Draxler – FootballDatabase.eu 
(de) Julian Draxler – fussballdaten.de 
Julian Draxler på Facebook 
Julian Draxler på Instagram
Kitt Peak National Observatory

Kitt Peak National Observatory (KPNO) er et amerikansk astronomisk observatorium beliggende 2 096 moh. på Kitt Peak i Arizona-Sonoraørkenen på Tohono O'odham Nation 88 km sørvest for Tucson. Med 24 optiske og to radioteleskoper er det det største og mest varierte samlingen av astronomiske instrumenter i verden.. Observatoriet administreres av National Optical Astronomy Observatory (NOAO).


== Se også ==
Paranal-observatoriet
La Silla-observatoriet
Cerro Tololo Inter-American Observatory
Very Large Telescope


== Referanser ==


== Eksterne lenker ==
Offisielt nettsted
(en) Kitt Peak National Observatory – kategori av bilder, video eller lyd på Commons
Anne-Lise Høstmark Tarrou

Anne-Lise Høstmark Tarrou (født 18. september 1937) er en pensjonert norsk professor i pedagogikk rettet mot yrkesfag og profesjonsstudier (yrkespedagogikk). Fra 1995 ledet hun oppbyggingen av forskning ved yrkesfaglærerutdanningen ved Høgskolen i Akershus og frem til 2007 ledet hun høgskolens forskningsprogram for utdannings- og arbeidslivsforskning.
Hun tok examen artium i Molde og lærerutdanning på Oslo lærerskole. Tarrou har sin filologiske utdanning fra Universitetet i Oslo. Fra 1983 var hun rektor ved Statens yrkespedagogiske høgskole i ti år. Fra 1996 var hun leder av ILO og UNESCOs felles internasjonale komite for fremme av læreres status. Fra 2006 har hun vært prosjektleder for et forskningsprosjekt med fire doktorgradsstudenter som utvikler ny kunnskap om yrkesfaglæreres arbeid i dagens videregående skole.


== Bibliografi ==
Yrkespedagogikk og yrkesfaglærerutdanning Universitetsforlaget 1997  ISBN 9788200127437
Professionals in education Høgskolen i Akershus 2007  ISBN 9788248804901 (Festskrift med 22 artikler av 35 forfattere)


== Kilder ==
Anne-Lise Høstmark Tarrou 75 år. Omtale i Aftenposten 18. september 2012 side 55


== Eksterne lenker ==
Yrkesfagopplæringen – mellom skole og bedrift. Artikkel av Anne-Lise Høstmark Tarrou i Bedre skole 2, 2010 (pdf)
Cerro Tololo Inter-American Observatory

Cerro Tololo Inter-American Observatory (CTIO) er et astronomisk observatorium beliggende på Cerro Tololo i Atacamaørkenen i det nordlige Chile med tilleggsfasiliteter beliggende på Cerro Pachón ca. 10 km sørvest. Teleskopet ligger i Coquimboregionen og ca. 80 km øst for La Serena hvor støttefasilitetene ligger. Stedet ble identifisert av et lag av forskere fra Chile og USA i 1959 og ble endelig valgt i 1962. Byggingen startet i 1963, og vanlige observasjoner fulgte i 1965.  Byggingen av de store bygningene på Cerro Tololo ble ferdig med fullføringen av Victor M. Blanco Telescope i 1974, men mindre fasiliteter har blitt bygget i ettertid. Cerro Pachón er fremdeles under utvikling med ytterligere to teleskoper innviet siden 2000 og ett er i tidlig fase av byggingen.


== Oppdagelser ==


== Galleri ==

		
		
		
		
		


== Se også ==
Paranal-observatoriet
La Silla-observatoriet
Very Large Telescope


== Referanser ==


== Eksterne lenker ==
(en) Offisielt nettsted 
(en) CTIO – kategori av bilder, video eller lyd på Commons 
Cerro Tololo Inter-American Observatory Home Page Arkivert 19. mai 2009 hos Wayback Machine.
SOAR Telescope Home Page
Gemini Observatory Home Page
Small and Moderate Aperture Research Telescope System (SMARTS)
Pollenkapital

Pollenkapital er en betegnelsen på eksternkapitalen som tilføres i den aller første fasen av en vekstbedrifts liv, typisk i de første 6-12 månedene. Pollenkapitalen kan komme fra ulike tilskuddsordninger eller gjennom egenkapitaltilførsel fra private aktører som business angels eller private investorer. I noen få tilfeller vil også pollenkapital kunne komme fra private equity som fokuserer på svært tidlig fase.


== Tilskuddsordninger ==
Innovasjon Norge
Eurocopter X3

Eurocopter X³ er et konsepthelikopter utviklet for å utprøve ny teknologi for å forbedre marsjhastighet og rekkevidde for helikoptre.


== Design ==
Eurocopter X³ er basert på helikoptertypen Eurocopter EC155 (som igjen kommer fra Eurocopter AS365 Dauphin) og er modifisert med korte vinger med hver sin propell. Behovet for halerotor er fjernet ved at høyre propell har høyere turtall enn den venstre for å motvirke rotasjonseffekten av hovedrotor og retningskontroll skjer ved ulikt pådrag på propellene. Propellene og den fembladete hovedrotoren er drevet av to Rolls-Royce Turbomeca RTM322 turbinmotorer.
Første flyging skjedde 6. september 2010. Prototypen har nådd en hastighet på 232 knop (430 km/h) og en høyde på 12,500 feet (3,810 meters).


== Se også ==
Sikorsky X2


== Referanser ==


== Eksterne lenker ==
Pir II

Pir II er et arkitektur-, landskapsarkitektur- og interiørarkitekturfirma med kontor i Trondheim og Oslo. Firmaet har blant annet tegnet Rockheim og  NINA-huset i Trondheim og Meteorologisk institutt i Oslo.
I 2013 fikk Pir II pris for beste utnyttelse av tre i arkitekturen av World Architect News for NINA-huset .


== Prosjekter ==
Østsamisk Museum Neiden i 2005
Rockheim i Trondheim i 2007
Mæla Ungdomsskole i Skien i 2007
Kontorbygg  NINA i 2008
Sub-hus Stokkøya i 2009
Meteorologisk institutt i 2009
Haukåsen Barnehage i Trondheim i 2013
Trondheim S i på Brattøra, Trondheim i 2009-2014


== Referanser ==


== Eksterne lenker ==
Offisielt nettsted
Jan Oort

Jan Hendrik Oort (født 28. april 1900 i Franeker i Nederland, død 5. november 1992 i Leiden) var en profilert nederlandsk astronom. Han gjorde mange viktige bidrag til feltet astronomi, og regnes blant en av pionerene innen radioastronomien. I 1932 ble han den første personen til å oppdage bevis for mørk materie. Han oppdaget at tettheten av materien nær solen var nesten dobbelt av hva som kunne forklares ved tilstedeværelsen av stjerner og gass alene. Kometskyen Oorts sky og asteroiden 1691 Oort er oppkalt etter ham.


== Referanser ==


== Litteratur ==
Oort, J.H. (1970). «Galaxies and the Universe: Properties of the universe are revealed by the rotation of galaxies and their distribution in space». Science. 170 (3965): 1363–1370. PMID 17817459. doi:10.1126/science.170.3965.1363. 
Rougoor, G.W.; Oort, J.H. (1960). «Distribution and Motion of Interstellar Hydrogen in the Galactic System with Particular Reference to the Region within 3 Kiloparsecs of the Center». Proceedings of the National Academy of Sciences. 46: 1. doi:10.1073/pnas.46.1.1. 
Oort, J.H. (1924). «Note on the Difference in Velocity between Absolutely Bright and Faint Stars». Proceedings of the National Academy of Sciences. 10 (6): 253. doi:10.1073/pnas.10.6.253.
Li Yang (regissør)

Li Yang (forenklet kinesisk: 李杨; tradisjonell kinesisk: 李楊; pinyin: Lǐ Yáng, født i 1959 i  Xi'an i Folkerepublikken Kina) er en kinesisk filmregissør av den såkalte sjette generasjon innen kinesisk film. 
Han studerte film ved Beijing filmakademi 1985-1987 og så i Köln i Tyskland, og virket også som filmskaper av dokumantarfilmer. Etter hjemkomsten til Kina begynte han med spillefilmer, som gjerne bar preg av hans erfaringer med dokumentarfilm. 


== Filmografi ==


== Referanser ==


== Eksterne lenker ==
(en) Li Yang på Internet Movie Database 
(fr) Li Yang på Allociné 
(en) Li Yang på AllMovie 
(en) Li Yang hos The Movie Database
Liu Hao (regissør)

Liu Hao (kinesisk: 刘浩; pinyin: Líu Hào; født 1968 in Shanghai) er en kinesisk filmregissør av den såkalte sjette generasjon innen kinesisk film.
Etter eksamen fra filmakademiet i Beijing arbeidet han som journalist i Shanghai og Hongkong. Hans første film, Chen Mo og Mei Ting (kinesisk: 沉默和美婷; pinyin: Chénmò hé Měi Tíng, 2002) ble ikke tillatt vist i Folkerepublikken Kina og ble derfor bare offentlig satt opp i utlandet.
Hans andre film, To store sauer (kinesisk: 好大一对羊; pinyin: Hǎo Dà Yī Duì Yáng, 2004) ble i første omgang tillatt, og ble vist på China Central Television. Men straks etterpå ble den forbudt og derfor ikke vist på kino.


== Eksterne lenker ==
(en) Liu Hao på Internet Movie Database 
(en) Liu Hao hos The Movie Database 
Liu Haos blogg
Røed gård

Røed gård er en gammel gård på søndre Jeløy i Østfold. Bygningene på gården er nesten 300 år gamle.


== Historie ==
Røed gårds historie er kjent fra middelalderen. Den gangen var det Clemenskirken som eide gården. Norges første rammeloft er beskrevet og blir nevnt første gang på Røed ved Alby gård i 1389. (A-Takstol) Hovedhuset er etter sigende bygget av trelasthandleren Just Treschow i 1723. Huset har fortsatt samme utseende. Fries Schwenzen satt i verk tilbygg og forbedringer i jugendstil ca. 1900.
Mange eiere har senere satt sitt preg på eiendommen med vekslende hell. Stuene i hovedbygningen er innredet i barokk, rokokko, Biedemeier, empire og jugendstil. I en av stuene er det takdekorasjoner, utført i fransk regencestil fra 1720-årene.
Eiendommen bar preg av stort forfall da ekteparet Ruth og Knut Grauer Mamen kjøpte Røed gård i 1975. De har restaurert gårdens hus og hage gjennom mange år.


== Eiendommen ==
Eiendommen er på ca. 200 dekar dyrket mark, 300 dekar skog og 25 dekar annen utmark.
Gården har:

Egen standlinje med lakserett, i sør.
Det høyeste punktet på søndre Jeløy, Rødsåsen.
Et parkanlegg på rundt 40 dekar, som er satt i stand de siste 20 årene.Interessen for gården er ikke bare av arkitektonisk art, bak hovedbygningen er det anlagt en landskapspark med et lite tjern. Her finnes også en liten bro og et lysthus.


== Rosehagen ==
Mellom stabburet og kårboligen er det anlagt en rosehave, med over 400 forskjellige rosearter.


== Landskapsvernområde ==
Eiendommen er en av 9 gårder i et unikt landskapsvernområde som er mye brukt til rekreasjonsområde for lokalbefolkningen og besøkende til Jeløy. I gangavstand finner man også Galleri F15 og Hotell Refsnes Gods.


== Røed gård idag ==
Idag er det ekteparets sønn, Hans Torer Mamen, som har tatt over og driver gården. Gården forpaktes bort og i tillegg består gården av:

Café Røed
Galleri Røed Jeløy
Antikviteter, kunst og håndverk
Catering/selskapslokaler
Events, kurs, og konferanser
Kulturelle begivenheter og konserter


== Eksterne lenker ==
«Røed gård». Kulturminnesøk. Riksantikvaren – Direktoratet for kulturminneforvaltning.
Scott Tremaine

Scott Duncan Tremaine (født 25. mai 1950) er en canadisk-født astrofysiker. Han er medlem av Royal Society London, Royal Society of Canada  National Academy of Sciences. Tremaine anes som en av verdens ledende astrofysikere for sine bidrag til teorier om solsystemet og galaktisk dynamikk. Tremaine har også fått asteroiden 3806 Tremaine oppkalt etter seg.


== Referanser ==
Aegean Airlines

Aegean Airlines er et gresk flyselskap med base på Athen lufthavn. Selskapet ble grunnlagt i 1987, og er medlem i flyalliansen Star Alliance. Aegean Airlines flyr mellomdestinasjonsruter i Europa så vel som charteroppdrag. I 2013 slo Aegean Airlines seg sammen med Olympic Air. Flyflåten pr. 2016 inneholder totalt 61 fly fra Airbus, Bombardier og ATR.
14. juli 2016 ble Aegean Airlines kåret til Europas beste regionale flyselskap i Skytrax World Airline Awards.


== Referanser ==


== Eksterne lenker ==
(en) Offisielt nettsted 
(de) Offisielt nettsted 
(en) Aegean Airlines – kategori av bilder, video eller lyd på Commons 
(en) Aegean Airlines – galleri av bilder, video eller lyd på Commons